Oficiālais Vēstnesis L 206 , 30/07/1983 Lpp. 0071 - 0074

Speciālizdevums somu valodā: Nodaļa 4 Sējums 1 Lpp. 0099

Speciālizdevums spāņu valodā: Nodaļa 04 Sējums 2 Lpp. 0125

Speciālizdevums zviedru valodā: Nodaļa 4 Sējums 1 Lpp. 0099

Speciālizdevums portugāļu valodā Nodaļa 04 Sējums 2 Lpp. 0125



Komisijas Regula (EEK) Nr. 2166/83 (1983. gada 29. jūlijs), ar ko izveido licencēšanas sistēmu noteiktām zvejas vietām apgabalā uz ziemeļiem no Skotijas (Šetlandes apgabalā) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 25. janvāra Regulu (EEK) Nr. 170/83, ar ko izveido Kopienas sistēmu zivsaimniecības resursu saglabāšanai un apsaimniekošanai [1], un jo īpaši tās 7. pantu, tā kā apgabalā uz ziemeļiem no Skotijas Kopienas kuģu zvejas darbības regulē ar licencēšanas sistēmu, ko Kopienas vārdā pārvalda Komisija; tā kā ir jāizveido sīki izstrādāti noteikumi šai sistēmai, ieskaitot kārtību, kādā pārraida to kuģu parametrus, kas vēlas zvejot attiecīgajā apgabalā, paziņo par kuģu pārvietošanos apgabala robežās un to piegrunts sugu sarakstu, kuras ir atļauts zvejot; tā kā šajā regulā paredzētie pasākumi saskan ar Zivsaimniecības resursu vadības komitejas atzinumu, IR PIEŅĒMUSI ŠO REGULU. 1. pants 1. Dalībvalstis katru gadu līdz 1. decembrim nosūta Komisijai to kuģu sarakstu, kas peld ar šo valstu karogu vai ir reģistrēti to ostās un kuriem var būt vajadzīga licence zvejai apgabalā, kas minēts Padomes Regulas (EEK) Nr. 170/83 II A pielikumā (turpmāk — "apgabalā"). Šā saraksta kopiju Komisija nosūta Apvienotās Karalistes kompetentajām kontroles iestādēm, t.i., Skotijas Lauksaimniecības un zivsaimniecības departamentam, adrese: Chesser House, Edinburgh; teleksa adrese: 727696 SODAFS. Saraksts ir spēkā visu nākamo kalendāro gadu. Sarakstu par 1983. gadu nosūta tūlīt pēc šīs regulas stāšanās spēkā, un tas ir derīgs līdz 1983. gada 31. decembrim. 2. Šā panta 1. punktā minēto sarakstu var pārskatīt 1. aprīlī, 1. jūlijā un 1. oktobrī. Visus grozījumus paziņo Komisijai un Apvienotās Karalistes kompetentajām kontroles iestādēm. 3. Sarakstā par katru kuģi sniedz šādas ziņas: - nosaukums, - ārējās identifikācijas burti un cipari, - garums starp perpendikuliem, - radio identifikācijas signāls. 2. pants 1. Kuģus var licencēt saskaņā ar 3. pantā noteikto kārtību zvejai apgabalā nedēļu ilgā laikposmā, turpmāk tekstā — "licences periodā". 2. Licences periods sākas svētdienā, plkst. 00.00 pēc Griničas laika un beidzas nākamajā sestdienā, plkst. 24.00 pēc Griničas laika. 3. Kuģis var zvejot vairākus licences periodus pēc kārtas saskaņā ar 3. pantā noteikto kārtību. 3. pants 1. Dalībvalstis katru nedēļu līdz ceturtdienai, plkst. 12.00 pēc Griničas laika, Komisijai un zināšanai Apvienotās Karalistes kompetentajām kontroles iestādēm pa teleksu paziņo to kuģu sarakstu, kuriem ir pieprasīta licence zvejošanai apgabalā nākamajā licences periodā. 2. Visos sarakstos uzrāda visu kuģu nosaukumus un ārējās identifikācijas burtus un ciparus. Tikai 1. pantā minētajā sarakstā iekļautie kuģi ir tiesīgi saņemt licenci. 3. Komisija izskata 1. punktā minētos sarakstus un līdz nākamās piektdienas plkst. 12.00 pēc Griničas laika pa teleksu nosūta kuģu galīgo sarakstu Apvienotās Karalistes kompetentajām kontroles iestādēm. Uzskata, ka šie galīgajā sarakstā iekļautie kuģi ir saņēmuši licences, kas tiem ļauj zvejot nākamā licences perioda laikā. 4. Ja līdz ceturtdienai, plkst. 12.00 pēc Griničas laika, Komisijai nav iesniegts jauns kuģu saraksts, tad nākamajā licences periodā piemēro iepriekšējo galīgo sarakstu. 5. Galīgā saraksta spēkā esamības laikā dalībvalstis, nosūtot Komisijai teleksu un tā kopiju Apvienotās Karalistes kompetentajām kontroles iestādēm, var lūgt aizstāt sarakstā iekļautu kuģi ar citu kuģi no 1. pantā minētā saraksta vai, ja galīgajā sarakstā iekļauto kuģu skaits ir mazāks par maksimālo skaitu, kas noteikts vienlaicīgi darbības veicošiem kuģiem, var lūgt pievienot sarakstam vienu vai vairākus kuģus, nepārsniedzot minēto maksimumu. 6. Tiklīdz iespējams, bet ne vēlāk kā vienas darba dienas laikā pēc lūguma saņemšanas Komisija visus galīgā saraksta grozījumus pa teleksu paziņo attiecīgai dalībvalstij un Apvienotās Karalistes kompetentajām kontroles iestādēm. Dalībvalsts tūlīt informē visu to kuģu īpašniekus vai kapteiņus, uz kuriem attiecas saraksta grozījumi. Nevienam aizstājējkuģim vai papildu kuģim nav licences zvejai, pirms Komisija par to nav informējusi attiecīgo dalībvalsti un kompetentās kontroles iestādes. 4. pants 1. Visu licencēto kuģu īpašnieki vai kapteiņi pa vienu no I pielikumā uzskaitītajām radiostacijām nekavējoties ziņo Eiropas Kopienu komisijai Briselē, teleksa adrese: 24189 FISEU-B, un Apvienotās Karalistes kompetentajām kontroles iestādēm katru reizi, kad tie: - iebrauc apgabalā vai izbrauc no tā, - iebrauc apgabalā esošā ostā vai izbrauc no tās. 2. Šā panta 1. punktā minētajā paziņojumā ietver šādu informāciju: - pārvietošanās veids, kā minēts 1. punktā, - datums, laiks un kuģa ģeogrāfiskā atrašanās vieta, - kuģa nosaukums, - kuģa ārējās identifikācijas burti un cipari, - kapteiņa vārds. 5. pants Regulas (EEK) Nr. 170/83 II B pielikumā minētās piegrunts sugas ir tās, kas uzskaitītas šīs regulas II pielikumā. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 29. jūlijā Komisijas vārdā — Komisijas loceklis Giorgios Contogeorgis [1] OV L 24, 27.1.1983., 1. lpp. -------------------------------------------------- I PIELIKUMS Radiostaciju saraksts 4. pantā minēto paziņojumu nosūtīšanai Nosaukums | Identifikācijas signāls | | | Hambera | GKZ | | Kallerkoutsa | GCC | | Vika | GKR | | Portpatrika | GPK | | Stounheivena | GND | | Portisheda | GKA | | GKB | | GKC | | Boloņa | FFB | | Bresta | FFU | | Sentnazēra | FFO | | Bordo | FFC | | Norddeiha | DAF | DAK | DAH | DAL | DAI | DAM | DAJ | DAN | Ostende | OST | | -------------------------------------------------- II PIELIKUMS Piegrunts sugu saraksts, kā minēts Padomes Regulas (EEK) Nr. 170/83 II B pielikumā Zinātniskais nosaukums | Vispārīgais nosaukums | Scophthalmus rhombus | Gludais rombs | Limanda limanda | Limanda | Hippoglossus hippoglossus | Āte | Reinhardtius hippoglossoides | Melnais jeb Grenlandes paltuss | Microstomus kitt | Mazmutes plekste | Lepidorhombus whiffiagonis | Megrims | Pleuronectes platessa | Jūras zeltplekste | Rhombus (= Psetta) maximus | Akmeņplekste | Glyptocephalus cynoglossus | Sarkanā plekste | Gadus morhua | Menca | Melanogrammus aeglefinus | Pikša | Merluccius merluccius | Heks | Molva molva | Jūras līdaka | Pollachius pollachius | Pollaks | Pollachius virens | Saida | Brosme brosme | Vēdzele | Merlangus merlangus | Merlangs | Anarhichas spp. | Vilkzivis | Conger conger | Jūraszutis | Trigla spp. | Jūras gailīši | Lophius spp. | Jūrasvelni | Sebastes spp. | Jūras asari | Squalus acanthias | Dzelkņu haizivs | Citas Squalidae, Scyliorhinidae spp. | Citas dzeloņzivis, haizivis | Raja spp. | Rajas | Citas Pleuronectidae spp. | Citas plekstveidīgās zivis | Citas Gadidae spp., izņemot Micromesistius poutassou un Trisopterus esmarkii | Citas mencveidīgās zivis, izņemot putasu un Esmarka menciņu | Sparidae spp. | Sparīdas | --------------------------------------------------